กฎกระทรวงกฎกระทรวงฉบับที่12 (พ.ศ. 2537)ออกตามความในพระราชบัญญัติที่ราชพัสดุพ.ศ.2518------------- อาศัยอำนาจตามความในมาตรา6 และมาตรา 12 แห่งพระราชบัญญัติที่ราชพัสดุพ.ศ. 2518 รัฐมนตรีว่าการกระทรวงการคลังออกกฎกระทรวงไว้ดังต่อไปนี้ ข้อ1 ให้ยกเลิกความในข้อ 1 แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518และให้ใช้ความต่อไปนี้แทน "ข้อ1 ให้กรมธนารักษ์ กระทรวงการคลัง มีหน้าที่ขึ้นทะเบียนที่ราชพัสดุโดยทำเป็นทะเบียนที่ราชพัสดุกลางไว้" ข้อ2 ให้ยกเลิกความในข้อ 2 แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518 ซึ่งแก้ไขเพิ่มเติมโดยกฎกระทรวงฉบับที่ 4 (พ.ศ. 2525)ออกตามความในพระราชบัญญติที่ราชพัสดุ พ.ศ. 2518และให้ใช้ความต่อไปนี้แทน "ข้อ2 ในแต่ละจังหวัด ให้มีทะเบียนที่ราชพัสดุจังหวัดมีรายการตรงกับทะเบียนที่ราชพัสดุกลางสำหรับในกรุงเทพมหานครให้กรมธนารักษ์ใช้ทะเบียนที่ราชพัสดุกลางเป็นทะเบียนที่ราชพัสดุส่วนจังหวัดส่วนในจังหวัดอื่นให้ราชพัสดุจังหวัดเป็นผู้จัดทำและรักษาทะเบียนที่ราชพัสดุจังหวัด" ข้อ3 ให้เพิ่มความต่อไปนี้เป็นวรรคสามของข้อ 6 แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518 ซึ่งแก้ไขเพิ่มเติมโดยกฎกระทรวงฉบับที่ 4(พ.ศ. 2525) ออกตามความในพระราชบัญญัติที่ราชพัสดุ พ.ศ.2518 "การดำเนินการตามวรรคหนึ่งถ้าปรากฏว่าที่ดินซึ่งเป็นที่ราชพัสดุมีอาณาเขตหรือเนื้อที่หรือรายการอื่นใดไม่ตรงตามหนังสือสำคัญสำหรับที่ดินหรือหลักฐานทางทะเบียนที่ราชพัสดุ ให้กรมะนารักษ์หรือราชพัสดุจังหวัดแล้วแต่กรณีดำเนินการตามข้อ 6 ทวิ" ข้อ4 ให้เพิ่มความต่อไปนี้เป็นข้อ 6 ทวิ แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518 "ข้อ6 ทวิ การดำเนินการแก้ไขเพิ่มเติม หรือเพิกถอนทะเบียนที่ราชพัสดุตามข้อ 3การดำเนินการเพื่อให้ได้มาซึ่งหนังสือสำคัญสำหรับที่ดินซึ่งเป็นที่ราชพัสดุตามข้อ5 และการดำเนินการตามข้อ 6 วรรคสามให้ปฏิบัติตามระเบียบที่กระทรวงการคลังกำหนด" ข้อ5 ให้เพิ่มความต่อไปนี้เป็นข้อ 11 ทวิ แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518 "ข้อ11 ทวิ การอนุญาตให้ใช้ที่ราชพัสดุตามข้อ11 กรมธนารักษ์จะกำหนดเงื่อนไขให้ผู้ขอให้ต้องเข้าทำประโยชน์ในที่ราชพัสดุตามวัตถุประสงค์ที่ขออนุญาตภายในกำหนดเวลาสามปีนับแต่วันที่ได้รับอนุญาต หรือเงื่อนไขอื่นตามที่กรมธนารักษ์เห็นสมควรก็ได้" ข้อ6 ให้ยกเลิกความใน (2) ของข้อ 13 แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518ซึ่งแก้ไขเพิ่มเติมโดยกฎกระทรวง ฉบับที่ 4 (พ.ศ. 2524) ออกตามความในพระราชบัญญัติที่ราชพัสดุ พ.ศ. 2518และให้ใช้ความต่อไปนี้แทน "(2)มิได้ใช้ประโยชน์ที่ราชพัสดุตามที่ได้รับอนุญาตหรือมิได้ปฏิบัติตามเงื่อนไขที่กำหนดในการอนุญาตตามข้อ 11 ทวิ" ข้อ7 ให้ยกเลิกความในข้อ 13 ตรี แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พงศ. 2518ซึ่งแก้ไขเพิ่มเติมโดยกฎกระทรวง ฉบับที่ 4 (พ.ศ. 2525)ออกตามความในพระราชบัญญัติที่ราชพัสดุ พ.ศ. 2518และให้ใช้ความต่อไปนี้แทน "ข้อ13 ตรี ในกรณีที่กรมธนารักษ์ได้แจ้งให้กระทรวง ทบวง กรม หรือองค์การปกครองท้องถิ่นซึ่งได้รับอนุญาตให้ใช้หรือครอบครองที่ราชพัสดุส่งคืนที่ราชพัสดุที่ต้องส่งคืนตามข้อ 13และกระทรวง ทบวง กรมหรือองค์การปกครองส่วนท้องถิ่นมิได้โต้แย้งภายในหกสิบวันนับแต่วันที่ได้รับแจ้งกรมธนารักษ์อาจพิจารณาอนุญาตให้ผู้ขอใช้รายอื่นเข้าใช้หรือครอบครองที่ราชพัสดุนั้นแทนโดยไม่จำต้องรอให้กระทรวง ทบวง กรมหรือองค์การปกครองท้องถิ่นนั้นส่งท่ราชพัสดุคืนก่อนก็ได้ ในกรณีที่มีปัญหาเกี่ยวกับการคืนที่ราชพัสดุหรือการใช้ประโยชน์ในที่ราชพัสดุ และกระทรวง ทบวง กรมหรือองค์การปกครองส่วนท้องถิ่นไม่สามารถทำความตกลงกับกรมธนารักษ์ได้ให้กรมธนารักษ์เสนอข้อโต้แย้งต่อคณะกรรมการที่ราชพัสดุเพื่อวินิจฉัยชี้ขาด" ข้อ8 ให้ยกเลิกความในวรรคสองของข้อ 15 แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518ซึ่งแก้ไขเพิ่มเติมโดยกฎกระทรวง ฉบับที่ 4 (พ.ศ. 2525)ออกตามความในพระราชบัญญัติที่ราชพัสดุ พ.ศ. 2518และให้ใช้ความต่อไปนี้แทน "การจำหน่ายอาคารหรือสิ่งปลูกสร้างที่จะรื้อถอนหรือวัสดุที่รื้อถอนตามวรรคหนึ่งหรือกาาจำหน่ายต้นไม้ ดิน หรือวัสดุอื่น ๆที่ได้มาจากที่ราชพัสดุตามหมวดนี้ ให้ปฏิบัติตามระเบียบที่กระทรวงการคลังกำหนดแต่ถ้าจำเป็นจะต้องนำวัสดุที่รื้อถอนหรือต้นไม้ ดิน หรือวัสดุอื่น ๆ ดังกล่าวไปใช้เพื่อประโยชน์แก่ทางราชการต้องได้รับอนุญาตจากกรมธนารักษ์ก่อน ทั้งนี้ หลักเกณฑ์การอนุญาตให้เป็นไปตามระเบียบที่กระทรวงการคลังกำหนด" ข้อ9 ให้เพิ่มความต่อไปนี้เป็นข้อ 15 ทวิ แห่งกฎกระทรวง (พ.ศ. 2516) ออกตามความในพระราชบัญญัติที่ราชพัสดุ พ.ศ. 2518 "ข้อ15 ทวิ ให้รัฐวิสาหกิจซึ่งมีสิทธิใช้ที่ราชพัสดุได้โดยมิต้องเสียค่าตอบแทนตามข้อ24หรือตามกฎหมายอื่น รับภาระในการเสียภาษีโรงเรือนและที่ดินภาษีบำรุงท้องที่ หรือภาษีอื่นใดที่เกี่ยวกับการใช้ที่ราชพัสดุแทนกระทรวงการคลังตั้งแต่วันที่ได้เข้าใช้ประโยชน์ในที่ราชพัสดุนั้นเป็นต้นไปโดยส่งเงินค่าภาษีดังกล่าวให้แก่กรมธนารักษ์หรือผู้แทนภายในกำหนดเวลาอย่างช้าไม่เกินสิบห้าวันก่อนวันสิ้นสุดกำหนดการชำระค่าภาษีนั้นเพื่อดำเนินการต่อไป ในกรณีที่มิได้มีการส่งเงินค่าภาษีดังกล่าวให้แก่กรมธนารักษ์หรือผู้แทนภายในกำหนดเวลาตามวรรคหนึ่งให้ส่งเงินค่าภาษีพร้อมเงินเพิ่มและค่าปรับสำหรับค่าภาษีที่ค้างชำระ ถ้ามี ให้แก่กรมธนารักษ์หรือผู้แทนโดยเร็วที่สุด" ข้อ10 ให้ยกเลิกความในข้อ 16 แห่งกฎกระทรวง (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518ซึ่งแก้ไขเพิ่มเติมโดยกฎกระทรวง ฉบับที่ 7 (พ.ศ. 2531)ออกตามความในพระราชบัญญัติที่ราชพัสดุ พ.ศ. 2518และให้ใช้ความต่อไปนี้แทน "ข้อ16 ที่ราชพัสดุที่ไม่ได้ใช้ประโยชน์ในทางราชการหรือที่ไม่ได้สงวนไว้เพื่อใช้ประโยชน์ในทางราชการกรมธนารักษ์จะนำมาจัดหาประโยชน์โดยการจัดให้เช่าหรือโดยวิธีการจัดทำสัญญาต่างตอบแทนอื่นนอกเหนือจากการจัดให้เช่าก็ได้ การจัดหาประโยชน์โดยการจัดให้เช่าตามวรรคหนึ่งต้องเป็นการให้เช่าในลักษณะดังต่อไปนี้ (1)การให้เช่าที่ดินที่ผู้เช่าใช้อยู่อาศัย (2)การให้เช่าที่ดินที่ผู้เช่าใช้ประกอบการเกษตร (3)การให้เช่าที่ดินเพื่อปลูกสร้างอาคารโดยยกกรรมสิทธิ์อาคารที่ปลูกสร้างให้แก่กระทรวงการคลัง (4)การให้เช่าที่ดินเพื่อประโยชน์อย่างอื่น (5)การให้เช่าอาคารซึ่งเป็นที่ราชพัสดุ การจัดหาประโยชน์โดยวิธีจัดทำสัญญาต่างตอบแทนอื่นนอกจากการจัดให้เช่าตามวรรคหนึ่ง กรมธนารักษ์จะดำเนินการได้ต่อเมื่อได้รับอนุญาตจากรัฐมนตรีว่าการกระทรวงการคลัง" ให้ไว้ณ วันที่ 19 ตุลาคม พ.ศ. 2537 ธารินทร์ นิมมานเหมินท์ รัฐมนตรีว่าการกระทรวงการคลัง+------------------------------------------------------------------------------------------------------------+หมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงหลักเกณฑ์และวิธีการเกี่ยวกับการปกครองดูแล บำรุงรักษาใช้และจัดหาประโยชน์ที่ราชพัสดุตามที่กำหนดในกฎกระทรวง (พ.ศ. 2519) ออกตามความในพระราชบัญญัติที่ราชพัสดุพ.ศ. 2518 ให้เหมาะสมและสอดคล้องกับทางปฏิบัติ จึงจำเป็นต้องออกกฎกระทรวงนี้[รก.2537/50ก/69/9 พฤศจิกายน 2537]